Nusa Dua

Nusa Dua nopo nga' kinoyonon resort i winonsoi di toun 1970-an id kabaatan do Bali, Indonesia. Otutunan sabaagi do enklaf resort limo rombituon di tagayo, kohompit do 350 hektar tana om manalob lobi ko' duo nohopod resort. Nusa Dua diti nopo nga' kisinodu 22 kilometer mantad Denpasar, ibu kota wilayah Bali, om notadbir sabaagi do soboogian mantad watas (kelurahan) id Kuta Kabaatan, Kabupaten Badung. Rati do Nusa Dua nopo nga' dua pulau (nusa 'pulau', dua 'dua'), tu' haro duo pulau id teluk kinoyonon do Kotinanan Koingakaktan Podtuongisan Indonesia (ITDC). Id boogian do kabaatan Pulau Semenanjung, om id boogian koibutan Pulau Nusa Dharma, lobi okoro nga' lobi olungung, om haro Pura/Kuil Nusa Dharma. Teras ITDC nopo nga' komuniti kitansar. Haro longkod pongintangan kotingoligan, om tutumombului oontok do bayaran montok sumuang. Kinoyonon di kagayat Kotogisan Geger Kotogisan Geger nopo nga' id Sawangan, lobi kuang 3 kilometer mantad kabaatan do Nusa Dua. Rahat hiti nopo nga' otoronong, papasaga do momuumutanom montok mananom do rumpai rahat id kinoyonon diti, om nogi sabaagi pamagayat do tutumombului do mongoi pangka'au. Water Blow Water Blow nopo nga' id watas ITDC district hinonggo agayo lakun mantad do Rahat India om koontok do disan watu kapur id piras. Kosougian do waig nogi nga' kaasil mantad piras di okikip id siriba do piras, i papasalur do kosimpokon waig di au aatur gisom korikot do kinawas piipiro meter, gisom do 30 meter kinawas mantad impohon tumanud do arus tologod. Iti nopo nga' antakan do koingkawas o waig. Kinoyonon diti popotounda do pongintangan 240 darjah om bontuk watu nulu kitapui i poposiliu do kokitanan rahat di dramatik. Tapak diti miolit miampai tansar om haro bayaran tokuri nung sumuang. Tanjung Benoa Id boogian do koibutan Nusa Dua nopo nga' haro semenanjung Tanjung Benoa, i mombontuk do mukim sondii miampai ngaran di miagal. Kampung sandad Bali Benoa nopo nga' id kinoyonon diti, gisom do baino, pomogunaan boros sangangadau "Benoa" sumuku kumaa kinoyonon diti. Kinoyonon mogikaakawo denominasi, kohompit no masjid om kuil Cina om Hindu i moginsomok. Kogumuan togis id kotogisan nopo nga' norulun gama do perlombongan terumbu karang di osomok montok do kakamot momonsoi. Hotel id kinoyonon diti nga' lobi omura kopiadang do Nusa Dua. Pelabuhan Benoa, nogi nga' hilo, sobolum diti gunoon do kapal layar om kapal tongokoro. Antakan di Momuhau 2012, nokosiliu iti sabaagi do pelabuhan ponondulian Terminal Sompomogunan Pelayaran Benoa, kifungsi montok kinoyonon do mamanau om mamanau montok susumakai pelayaran. Sabaagi pelabuhan ponondulian, tutumombului milo rumikot toi ko' mamanau mantad do Pelabuhan Benoa maya kapal tulud toi ko' kapal mimpanau. Antakan di 26 Momuhau 2012, minandalongon o Gabenor Bali do pormit montok momoguno, popoingkakat om mongurus do Teluk Benoa. Soginayo 838 hektar i ginuno do PT Tirta Wahana Bali International montok koumatan do podtuongisan mewah miagal do hotel, vila, pangsapuri, walai pongusapan sompomogunan, om longkod kohiakan miagal do taman tema, miagal do Disneyland. Projek ponondulian watu karang Nusa Dua nopo nga' iso mantad ko' limo tapak Bali i nakaanu gatang mantad projek ponondulian karang bobos tagayo id pomogunan (gisom 2021): Taman Terumbu Karang Indonesia (ICRG) kigontob montok papasang koinsanan id siriba sonriong unit struktur. Tinanggung o projek diti id siriba do Komontirian Hal Ehwal Maritim om Ponginsadaan, miampai gatang $7.5 riong. Boogian kotohuri do projek diti nokoindalan id kabaatan Nusa Dua, miampai ponoriukan lapangan montok kosudongon montok kinoyonon di pinosoliwan antakan di Milau-Momuhau 2020. 1,000 tulun sandad,i natagakan do karaja gama do pandemik Covid-19 om noiduan id suang do podtuongisan, binayaran montok momonsoi om papasang do 8,000 paip keluli, monikid tiso nopo nga' kininaru do 2 meter (6.5 kaki), sabaagi substrktur montok taman karang; kalaja diti nopongo di Gumas 2021. Projek diti nogi nga' kitudu montok mongingkuri do pongangguran maya mamalan do ponyoliaan om kalaja monginsonong id tapak, iso goos i kopiolit do boogian tagayo om lobi apagon id suang do ponondulian terumbu. Pongintangan proses diti id timpu tanaru gisom do baino diti nopo nga' pinoindalan miampai okuri po, om nuru iti montok momonsoi pangkalan data i milo poindalanon, i nuru montok popoingkawas toilaan am kokomoi proses om popoingkawas do kalantayon projek diti id timpu dumontol. Tries Razak, mantad Universiti IPB Java, pinopotilnahas do di toun 2021, "Mananom karang nopo nga' okon ko' mananom kayu, hinonggo mananom ko' nopo nga' sumuni no. Sains nopo nga' ahaur po. Kalantoi doti id iso kinoyonon nga' osodu do duo meter,faktor hidrodinamik toi ko' koonuan larva nga' misuai tokuri om au kanto kifungsi do hiri. Om kogumuan do projek ponondulian Indonesia nopo nga' poindalanon miampai aiso ponoriukan kopogulu, tukun tiruan nopo nga' au tinanom id kinoyonon di nuru kopio.” Hotel om resort Antakan di toun 1983, id Kotinanan Koingkakaton Podtuongisan Bali (BTDC), ponogulu do ITDC, mongukab hotel kumoiso Nusa Dua, Nusa Dua Beach Hotel & Spa. Id kotimpuunon nopo nga' nigitan do Aerowisata don kerajaan, om baino nigitan do PT Sejahtera Indoco montok pihak Sultan Hassanal Bolkiah id Brunei, i minomoli do harta benda di toun 1990. Baino, Nusa Dua nopo nga' kilobi duo dozen,kogumuan nopo nga' hotel limo rombituon, resort. kinoyonon diti otutunan sabaagi do ririkoton tagayo rangkaian hotel sompomogunan miampai do Marriott International mongurus do siam hotel maya do Autograph Collection, Courtyard, Marriott Vacation Club, Renaissance, St. Regis, The Luxury Collection, The Ritz-Carlton, om jenama Westin, Accor mongurus tolu hotel maya do Mercure, Novotel, om jenama Sofitel, Hilton Worldwide mongurus do duo hotel maya Conrad om jenama Hilton, om Meliá Hotels International mongurus duo hotel maya Meliá om jenama Sol. Haro nogi harta benda i uruson do Aman Resorts, Club Med, Holiday Inn, Hyatt, Kempinski, om Santika Indonesia Hotels & Resorts. Walu mantad ko' hopod hotel bobos tagayo id Bali nopo nga' id Nusa Dua. Haro 636-kunsi Grand Hyatt Bali nopo nga' hotel bobos tagayo id Bali di kumoiso nukaban di toun 1991. Kakal po iti sabaagi hotel montoroiso di bobos tagayo id pulau diti, tu' Ayanan Resort Bali nopo nga' lobi agayo id Jimbaran miampai teknikal nopo nga' kopiomungan do apat hotel di misuai. Imej galeri Intangai nogi Jimbaran Pecatu Sukuon Pambasaan potilombus Van Bochove, G. (November 1985). "Coastal erosion problems at Nusa Dua Beach, Bali". repository.tudelft.nl. Indonesian Ministry of Public Works. Linoyog ontok 2024-05-18.